rejauldu/bengali-wikipedia huggingface dataset:
গঙ্গাযাত্রা ২০০৯-এর একটি বাংলাদেশী চলচ্চিত্র। ছবিটির কাহিনিকার ও পরিচালক সৈয়দ ওয়াহিদুজ্জামান ডায়মন্ড। ছবির প্রধান প্রধান কয়েকটি চরিত্রে অভিনয় করেছেন ফেরদৌস, পপি, শিমলা, শহীদুল আলম সাচ্চু, পরেশ আচার্য্য, রবিউল আমল রবু, শামীম ভিস্তি ও কাজল মজুমদার।  চলচ্চিত্রটি জাতীয় চলচ্চিত্র পুরস্কার ২০০৯ মোট আটটি বিভাগে পুরস্কার লাভ করে।  এছাড়া কয়েকটি আন্তর্জাতিক চলচ্চিত্র উৎসবে প্রদর্শিত হয়।  কাহিনি সংক্ষেপ রুপার (শিমলা) স্বামী তাকে এবং তার মেয়ে নিপাকে (সাবরিনা) অর্থের জন্য একটি পতিতালয়ে বিক্রি করে। রুপা তার স্বাভাবিক জীবনে ফিরে যেতে চায় এবং তার খদ্দের রতন (সাচ্চু) রুপাকে আশ্বাস দিলে রুপা তা বিশ্বাস করে কিন্তু রতন পরে রুপার সাথে বিশ্বাসঘাতকতা করে। ইতোমধ্যে, একসময় পতিতালয়ের মাসী শিশুকন্যাকে নিজকক্ষে রেখেই খদ্দেরকে সেবা দেয়ার জন্য রূপাকে চাপ দেয়। ফলস্বরূপ, রুপা তার জীবন নিয়ে হতাশ হয়ে পড়ে এবং তার সন্তানকে নিয়ে আত্মহত্যা করে। প্রকাশ (ফেরদৌস) ও সুধামনি (পপি) এই দুই মৃত দেহকে শেষকৃত্যের জন্য নিয়ে যায়। কিন্তু সমাজের মানুষ তাদের বাধা দেয়; এমনকি সেই দুই মৃতদেহ দাফনের জন্য কোন সরকারি খাস জমিও পায় না। এখন, সমাজপতিদের বাধা উপেক্ষা করে তাদের জন্য যথাযথ অন্ত্যেষ্টিক্রিয়ার ব্যবস্থা করতে হবে প্রকাশ ও সুধামনির।  শ্রেষ্ঠাংশে  সম্মাননা চলচ্চিত্র উৎসবে অংশগ্রহণ  কলকাতা আন্তর্জাতিক চলচ্চিত্র উৎসব ২০১০কলকাতা চলচ্চিত্র উৎসবে 'গঙ্গা যাত্রা' জাতীয় চলচ্চিত্র পুরস্কার গঙ্গাযাত্রা চলচ্চিত্রটি জাতীয় চলচ্চিত্র পুরস্কার ২০০৯ মোট আটটি বিভাগে পুরস্কার লাভ করে।   বিজয়ী শ্রেষ্ঠ পরিচালক - সৈয়দ ওয়াহিদুজ্জামান ডায়মন্ড  বিজয়ী শ্রেষ্ঠ কাহিনিকার - সৈয়দ ওয়াহিদুজ্জামান ডায়মন্ড  বিজয়ী শ্রেষ্ঠ অভিনেতা - ফেরদৌস (যৌথভাবে চঞ্চল চৌধুরী'র সাথে মনপুরা ছবির জন্য)  বিজয়ী শ্রেষ্ঠ অভিনেত্রী - পপি  বিজয়ী শ্রেষ্ঠ শিশুশিল্পী - সৈয়দা ওয়াহিদা সাবরিনা   বিজয়ী শ্রেষ্ঠ মেকাপম্যান - খলিলুর রহমান  বিজয়ী শ্রেষ্ঠ শিল্প নির্দেশক - কলনতর  বিজয়ী শ্রেষ্ঠ পোশাক ডিজাইনার - দীলিপ সিং  তথ্যসূত্র  বহিঃসংযোগ    বিষয়শ্রেণী:২০০৯-এর চলচ্চিত্র বিষয়শ্রেণী:২০০৯-এর নাট্য চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:সৈয়দ অহিদুজ্জামান ডায়মন্ড পরিচালিত চলচ্চিত্র
রোনাল্ড বয়ার, সাধারণত মঞ্চ নাম রড ফন্টানা দ্বারা পরিচিত, (জন্ম ১৮ সেপ্টেম্বর ১৯৫২) একজন পর্নোগ্রাফিক অভিনেতা এবং পরিচালক। ২০০৫ সালে, তিনি এভিএন হল অফ ফেমে অন্তর্ভুক্ত হন।  তিনি ধর্মীয় আগ্রহের জন্য ২০০৭ সালে প্রাপ্তবয়স্ক চলচ্চিত্র শিল্প থেকে অবসর নিয়েছিলেন বলে জানা গেছে, (also see Corrections, 22 July 2007) কিন্তু পরের বছর তার কর্মজীবন অব্যাহত থাকে।    জীবনের প্রথমার্ধ  রয়ার সেন্ট্রাল, সাউথ ক্যারোলিনায় একজন সাউদার্ন ব্যাপটিস্ট হিসাবে বেড়ে ওঠেন, যেখানে তিনি জন্মগ্রহণ করেছিলেন। কলেজে ইতিহাস এবং ধর্ম অধ্যয়ন করার আগে তিনি কিশোর বয়সে ধর্ম প্রচার করেছিলেন।     তথ্যসূত্র    বহিঃসংযোগ          বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফি চলচ্চিত্র পরিচালক বিষয়শ্রেণী:মার্কিন পর্নোগ্রাফিক চলচ্চিত্র অভিনেতা
ব্যারি ফিট্‌জেরাল্ড (ইংরেজি: Barry Fitzgerald; ১০ই মার্চ, ১৮৮৮ - ১৪ই জানুয়ারি, ১৯৬১) ছিলেন একজন আইরিশ অভিনেতা।Obituary Variety, 18 January 1961, page 70. চল্লিশ বছরের অভিনয় জীবনে তিনি ব্রিংগিং আপ বেবি (১৯৩৮), দ্য লং ভয়েজ হোম (১৯৪০), হাউ গ্রিন ওয়াজ মাই ভ্যালি (১৯৪১), নান বাট দ্য লোনলি হার্ট (১৯৪৪) এবং দ্য কোয়ায়েট ম্যান (১৯৫২) এর মত চলচ্চিত্রে অভিনয় করেছেন। গোয়িং মাই ওয়ে (১৯৪৪) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন এবং একই সাথে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।  জীবনী ফিট্‌জেরাল্ড ১৮৮৮ সালের ১০ই মার্চ আয়ারল্যান্ডের ডাবলিনে জন্মগ্রহণ করেন। তার প্রকৃত নাম উইলিয়াম জোসেফ শিল্ডস। তার পিতা অ্যাডলফাস শিল্ডস এবং মাতা ফ্যানি (আঞ্জারল্যান্ড)। তার পিতা ছিলেন আইরিশ এবং তার মাতা ছিলেন জার্মান।Boylan 1999, p. 130. তার ছোট ভাই আইরিশ অভিনেতা আর্থার শিল্ডস। তিনি ডাবলিনের স্কেরি কলেজে পড়াশুনা করেন। পরে তিনি সরকারি চাকরিতে যোগদান করেন।Fitzgerald, Barry - International Dictionary of Film and Filmmakers, (2000) by Anthony Slide সেসময়ে তিনি অ্যাবি থিয়েটারে কাজ করতেন। ১৯১৪ থেকে ১৯৩৬ সালে অ্যাবি থিয়েটারে তিনি অসংখ্য নাটকে কাজ করেন।  ফিট্‌জেরাল্ডের প্রথম হলিউডে করা চলচ্চিত্র হল দ্য প্লাউ অ্যান্ড দ্য স্টার্স (১৯৩৬)। শন ওকেসি রচিত নাটক অবলম্বনে চলচ্চিত্রটি পরিচালনা করেন জন ফোর্ড। তিনি হলিউডে দ্য লং ভয়েজ হোম (১৯৪০), হাউ গ্রিন ওয়াজ মাই ভ্যালি (১৯৪১), অ্যান্ড দেন দেয়ার অয়ার নান (১৯৪৫), দ্য নেকড সিটি (১৯৪৮) এবং দ্য কোয়ায়েট ম্যান (১৯৫২) চলচ্চিত্রে অভিনয় করে সফলতা অর্জন করেন।  ১৯৪৫ সালে একাডেমি পুরস্কারে ফিট্‌জেরাল্ড এক অনন্য কৃতি অর্জন করেন। লিও ম্যাককেরি পরিচালিত গোয়িং মাই ওয়ে (১৯৪৪) চলচ্চিত্রে ফাদার ফিট্‌গিবন চরিত্রে অভিনয় করে তিনি একই সাথে শ্রেষ্ঠ পার্শ্ব অভিনেতা ও শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেতা বিভাগে পুরস্কার লাভ করেন।  পুরস্কার  পুরস্কার বছর পুরস্কারের বিভাগ মনোনীত চলচ্চিত্র ফলাফল   একাডেমি পুরস্কার ১৯৪৪ শ্রেষ্ঠ অভিনেতা গোয়িং মাই ওয়ে   শ্রেষ্ঠ পার্শ্ব অভিনেতা  গোল্ডেন গ্লোব পুরস্কার শ্রেষ্ঠ পার্শ্ব অভিনেতা    তথ্যসূত্র  বহিঃসংযোগ  বিষয়শ্রেণী:১৮৮৮-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:২০শ শতাব্দীর আয়ারল্যান্ডীয় অভিনেতা বিষয়শ্রেণী:আয়ারল্যান্ডীয় চলচ্চিত্র অভিনেতা বিষয়শ্রেণী:আয়ারল্যান্ডীয় টেলিভিশন অভিনেতা বিষয়শ্রেণী:আয়ারল্যান্ডীয় মঞ্চ অভিনেতা বিষয়শ্রেণী:ডাবলিনের অভিনেতা বিষয়শ্রেণী:ডিন্‌স গ্রেঞ্জ সিমেট্রিতে সমাধিস্ত বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
আল-হামদু লিল্লাহি রাব্বিল আ'লামীন () কুরআনের প্রথম সূরার দ্বিতীয় আয়াত। এটা এমন একটি বাক্য যা বিভিন্ন পরিস্থিতিতে মুসলমানরা তাদের জীবনে সবচেয়ে বেশিবার পুনরাবৃত্তি করে থাকে।   অর্থ  এই আয়াতের অর্থ হল "সমস্ত প্রশংসা এবং ধন্যবাদ আল্লাহের জন্যে যিনি বিশ্বজগতের পালনকর্তা"।  এটার একটি আক্ষরিক অনুবাদ হবে, "সমস্ত প্রশংসা বিশ্বজগতের পালনকর্তা আল্লাহর জন্যে"।   তাৎপর্য  এই আয়াতটি আল-ফাতিহার অন্তর্গত, যে সূরাটি নামাযে পাঠ করা বাধ্যতামূলক এবং তাই এটি প্রতিদিন পাঠ করা হয়। দৈনিক পাঁচ ওয়াক্ত নামাজের সময়ে তেলাওয়াত করা ছাড়াও মুসলমানরা তাদের প্রতিদিনের জীবনের অন্যান্য ক্রিয়াকলাপের সময় এই বাক্যটি পাঠ করে থাকে। মুসলমানরা কোন কার্য সম্পাদনের পূর্বে বিসমিল্লাহ তেলাওয়াত করে; এবং যখন তারা কাজ শেষ করে, তখন তারা এই আয়াত পাঠ করে আল্লাহকে তাঁর অনুগ্রহের জন্য ধন্যবাদ জ্ঞাপন করে। মুসলমানদের আল্লাহর নিয়ামতের জন্য তাঁর (আল্লাহর) প্রতি কৃতজ্ঞ হওয়ার জন্য সচেষ্ট হতে শেখানো হয় এবং এভাবে এই বাক্যটি পরমেশ্বরের প্রতি কৃতজ্ঞতা উপলব্ধি এবং ধন্যবাদের বিবৃতি হিসেবে কাজ করে।  সুবহান আল্লাহ   তথ্যসূত্র   বিষয়শ্রেণী:ইসলামি ধর্মতত্ত্ব বিষয়শ্রেণী:ইসলামি পরিভাষা বিষয়শ্রেণী:আরবি শব্দ ও বাক্যাংশ বিষয়শ্রেণী:আল-ফাতিহা
--             Configuration for মডিউল:স্বয়ংক্রিয় সংগ্রহশালা পরিভ্রমণ -- -- This module contains configuration data for -- মডিউল:স্বয়ংক্রিয় সংগ্রহশালা পরিভ্রমণ. It can be used to easily translate the -- module for use on other wikis, as well as changing settings like the default -- archive prefix and the default link count.  return {  -- Blurb  -- The blurbs to use for the archive banner. If the "period" argument is -- specified, the "blurb-period" message is used; otherwise the "blurb-noperiod" -- message is used. -- $1 - the full page name of the current talk page (assumed to be the base --      page of the archive pages. -- $2 - the value of the "period" argument. ['blurb-period'] = "এটি $2 পর্যন্ত পূর্ববর্তী আলোচনার একটি সংগ্রহশালা। " .. 	"এই পাতার বিষয়বস্তু সম্পাদনা করবেন না। আপনি " .. 	"নতুন একটি আলোচনা শুরু করতে চাইলে " .. 	"বর্তমান আলাপ পাতায় শুরু করুন।", ['blurb-noperiod'] = "এটি পূর্ববর্তী আলোচনার একটি সংগ্রহশালা। " .. 	"এই পাতার বিষয়বস্তু সম্পাদনা করবেন না। আপনি " .. 	"নতুন একটি আলোচনা শুরু করতে চাইলে " .. 	"বর্তমান আলাপ পাতায় শুরু করুন।",  -- Image  -- The default icon for the archive banner. ['default-icon'] = 'Replacement filing cabinet.svg',  -- The image size, unless a custom image is specified with the "image" -- parameter. ['image-size'] = '40x40px',  -- Archive links  -- The default prefix for archive pages on this wiki. This is the subpage text -- minus the archive number itself. So if the full page name of a typical -- archive was "Talk:France/Archive 12", the prefix would be "Archive ". This -- message is used to detect whether the current page is an archive page. ['archive-prefix'] = 'সংগ্রহশালা ',  -- The display value to use for long archive links. These are used if seven or -- less links are output. -- $1 - The archive number. ['archive-link-display'] = 'সংগ্রহশালা $1',  -- The default number of archive links to output. ['default-link-count'] = 7  }
থাম্ব|260x260পিক্সেল|ল্যাবরেটরিতে কর্মরত লুইস, ১৯৮৬ সাল এডওয়ার্ড বি লুইস একজন মার্কিন জিনবিজ্ঞানী। তিনি ১৯৯৫ সালে চিকিৎসাবিজ্ঞানে নোবেল পুরস্কার লাভ করেন। Caltech obituary of Edward Lewis    জীবনী  লুইস ১৯৩৯ সালে ইউনিভার্সিটি অব মিনেসোটা থেকে জীবপরিসংখ্যানে বিএসসি ডিগ্রি লাভ করেন। ক্যালিফোর্নিয়া ইনস্টিটিউট অফ টেকনোলজি থেকে ১৯৪২ সালে জিনতত্ত্বে পিএইচডি এবং ১৯৪৩ সালে আবহাওয়াবিদ্যাইয় মাস্টার্স ডিগ্রি অর্জন করেন। ১৯৪৮ সালে ক্যালিফোর্নিয়া ইনস্টিটিউট অফ টেকনোলজিতে জীববিজ্ঞানের সহযোগী অধ্যাপক হিসেবে যোগদান করেন। ১৯৪৯ সালে সহযোগী অধ্যাপক এবং ১৯৫৬ সালে পূর্ণ অধ্যাপক পদে উন্নীত হন।   তথ্যসূত্র   বিষয়শ্রেণী:১৯১৮-এ জন্ম বিষয়শ্রেণী:২০০৪-এ মৃত্যু বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:চিকিৎসাবিজ্ঞানে ওল্ফ পুরস্কার বিজয়ী বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক বিষয়শ্রেণী:মার্কিন বংশাণুবিদ বিষয়শ্রেণী:মিনেসোটা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়েল সোসাইটির বিদেশি সদস্য
পোর্টসমাথ () যুক্তরাজ্যের দক্ষিণ উপকূলে অবস্থিত হ্যাম্পশায়ার কাউন্টির দ্বিতীয় বৃহত্তম শহর। পোর্টসমাথ যুক্তরাজ্যের একমাত্র দ্বীপ শহর হিসেবে পরিচিত; মূলত পোর্ট সি দ্বীপে অবস্থিত।Fox, Kieran (13 May 2008). "England | Hampshire | Pompey buck unfashionable trend". BBC News. Retrieved 7 May 2009. শহরটি লন্ডন থেকে ১০৩ কিলোমিটার দক্ষিণ পশ্চিম দিকে এবং সাউদাম্পটন থেকে ১৯ কিলোমিটার দক্ষিণ প্রবে অবস্থিত। এটিকে প্রায়শ পম্পেই নামে ডাকা হয়।   তথ্যসূত্র   বিষয়শ্রেণী:ইংল্যান্ডের শহর বিষয়শ্রেণী:ইংল্যান্ডের বরো বিষয়শ্রেণী:ইংলিশ চ্যানেলের বন্দর ও পোতাশ্রয়
মাদলা ইউনিয়ন বগুড়া জেলার শাজাহানপুর উপজেলার একটি ইউনিয়ন। ইউনিয়নটি অনেক সুন্দর।  প্রশাসনিক অঞ্চল এই ইউনিয়ন নিম্নলিখিত গ্রাম নিয়ে গঠিত: শ্মশানকান্দি  দড়িনন্দগ্রাম চাঁচাইতারা কাজীপাড়া বলদীপালান মালীপাড়া শেরকোল কুমড়াবাড়ী লক্ষীকোলা শুড়িমারা রামকৃষ্ণপুর চকমোমিন রামচন্দ্রপুর নন্দগ্রাম  যোগাযোগ ব্যবস্থা পাকা রাস্তার পরিমাণ : ২৫ কি:মি:(প্রায়), কাঁচা রাস্তার পরিমাণ : ৪০ কি: মি:(প্রায়)। এখানে আসতে হলে উপজেলা শাজাহানপুর হতে সিএনজি অথবা রিক্সা যোগে লিচু তলা হয়ে সরাসরি মাদলা ইউনিয়ন পরিষদে আসা যায়।   দর্শনীয়  শাজাহানপুর উপজেলাধীন  মাদলা ইউনিয়নের ০৬ নং ওয়ার্ডের লক্ষীকোলা গ্রামে অবস্থিত শাহ-রওশন জালাল মাজার । এটি অতিপ্রাচীন ও  ঐতিহাসিক মাজার । এই মাজার শরীফে প্রতি বৎসর  ওরশ পালন করা হয়ে থাকে। বিভিন্ন জায়গা থেকে বিভিন্ন শ্রেনী  পেশার লোকজন এই  মাজার শরীফে ওরশ পালনে অংশ গ্রহণ করে থাকে। তাই কালের ধারায় এটি আরও সবার কাছে ঐতিহাসিক মাজার হিসাবে স্থান পেয়েছে।   মুক্তিযুদ্ধের ইতিহাস  বগুড়া জেলার ১০ কি. মি. দক্ষিণ-পূর্বে মাদলা ইউনিয়ন অবস্থিত। মুক্তিযুদ্ধের সময় পাকহানাদার বাহিনী এই ইউনিয়নের শ্মশানকান্দি গ্রামে একটি ক্যাম্প স্থাপন করে। এই ক্যাম্পে রাজাকার রিক্রুটিং এবং প্রশিক্ষণ প্রদান করা হতো। মুক্তিযোদ্ধারা এই ক্যাম্পটি আক্রমণের পরিকল্পনা গ্রহণ করে। পরিকল্পনা মোতাবেক সেপ্টেম্বর মাসের শেষের দিকে রেজাউল বাকীর নেতৃত্বে ২২ জনের একটি মুক্তিযোদ্ধার দল ক্যাম্পটির উত্তর ও পশ্চিম দিকে অবস্থান নেয়। বেলা ১১ টায় সময় মুক্তিযোদ্ধারা গুলিবর্ষণ শুরু করলে রাজাকাররাও পাল্টা গুলি করে। প্রায় তিন ঘণ্টা গোলা গুলি চলার পর রাজাকাররা ক্যাম্প ত্যাগ করে পূর্বদিকে পলায়ন করে। মুক্তিযোদ্ধারা ক্যাম্প থেকে কিছু সামরিক সরঞ্জামাদি উদ্ধার করেছিল। তবে উভয় পক্ষের হতাহতের কোনো সংবাদ পাওয়া যায়নি।   যুদ্ধের বর্ণনা  ১৯৭১ সালের জুলাই মাসে মাদলা ইউনিয়নের শ্মশানকান্দি গ্রামে রাজাকাররা একটি ক্যাম্প স্থাপন করে। এখানে পাকিস্তানি বাহিনীর ৩-৪ জন সৈন্য রাজাকার রিক্রুটিং ও প্রশিক্ষণ প্রদান করতো। মুক্তিযোদ্ধারা এ ক্যাম্পটি আক্রমণের পরিকল্পনা গ্রহণ করেন। পরিকল্পনা মোতাবেক সেপ্টেম্বর মাসের শেষের দিকে রেজাউল বাকির নেতৃত্বে ২২জনের ১টি মুক্তিযোদ্ধা দল হালকা অস্ত্র নিয়ে ক্যাম্পটির উত্তর ও পশ্চিম দিকে অবস্থান নেয়। বেলা ১১টায় মুক্তিযোদ্ধারা ফায়ার শুরু করেন। রাজাকাররাও পাল্টা ফায়ার করে। এভাবে ৩ ঘণ্টা ফায়ার চলার পর রাজাকাররা ক্যাম্পটি ত্যাগ করে পূর্ব দিকে পলায়ন করে। মুক্তিযোদ্ধারা পরিত্যক্ত ক্যাম্প থেকে কিছু সামরিক সরঞ্জামাদি উদ্ধার করেন।  তথ্যসূত্র
thumb স্যার চার্লস নাইটলি, ২য় ব্যারোনেট (৩০ জানুয়ারী ১৭৮১ - ৩০ আগস্ট ১৮৬৪)  ছিলেন একজন ব্রিটিশ রক্ষণশীল রাজনীতিবিদ।  নাইটলি ছিলেন রেভারেন্ড চার্লস নাইটলি এবং এলিজাবেথ নে বোল্টনের পুত্র। ১৮১৩ সালে, তিনি ফেলটন লিওনেল হার্ভে এবং সেলিনা মেরি নে এলউইলের কন্যা সেলিনা মেরি হার্ভেকে বিয়ে করেন এবং তাদের কমপক্ষে দুটি সন্তান ছিল: সোফিয়া সেলিনা নাইটলি (মৃত্যু ১৮৮৬), এবং রেইনল্ড নাইটলি, প্রথম ব্যারন নাইটলি (১৮১৯-১৮৯৫)।  নাইটলি ১৮৩৫ সালের সাধারণ নির্বাচনে দক্ষিণ নর্থহ্যাম্পটনশায়ারের জন্য প্রথম কনজারভেটিভ এমপি নির্বাচিত হন এবং ১৮৫২ সাল পর্যন্ত আসনটি অধিষ্ঠিত করেন, যখন তিনি পুনরায় নির্বাচন চাননি।  তিনি একজন চমৎকার ঘোড়সওয়ার এবং পরিপূর্ণ প্রশিক্ষক ছিলেন, লাফ দেওয়ার অনুশীলনের জন্য পিচলি হান্ট ব্যবহার করেছিলেন।Riding Recollections, 5th ed. by G. J. Whyte-Melville. Page 169. Accessed 5 September 2022.  ১৮১২ সালে তার চাচা, স্যার জন নাইটলি, ১ম ব্যারোনেটের মৃত্যুর পর তিনি ফাউসলির ব্যারোনেটসিতে সফল হন। ১৮৬৪ সালে তার নিজের মৃত্যুর পর, শিরোনামটি তার ছেলে রেনাল্ড উত্তরাধিকার সূত্রে পেয়েছিলেন।Lundy, Darryl (26 June 2007). "Sir Charles Knightley, 2nd Bt". The Peerage. Archived from the original on 17 May 2019. Retrieved 17 May 2019.   তথ্যসূত্র    বহিঃসংযোগ     বিষয়শ্রেণী:১৮৬৪-এ মৃত্যু বিষয়শ্রেণী:১৭৮১-এ জন্ম বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
মুসলিম উইকলি লন্ডনে প্রকাশিত একটি মুসলিম পত্রিকা। এ পত্রিকাটি যুক্তরাজ্যের মুসলমানদের জন্য প্রকাশিত প্রথম সাপ্তাহিক সংবাদপত্র।   বর্ণনা  ২০০৩ সালে সাপ্তাহিক দা মুসলিম চালু হয়েছিল।  এস.এন.এস মিডিয়া লিমিটেড কর্তৃক প্রকাশিত এ পত্রিকাটি আহমেদ আবদুল মালিক ও মোহাম্মদ শাহেদ আলম প্রযোজনা করেছেন।এটি প্রতি শুক্রবার  লন্ডনে প্রকাশিত হয় এবং যুক্তরাজ্যের মুসলমানদের ভাষ্য, সম্পাদকীয় এবং পাঠকদের জন্য একটি চিঠি পৃষ্ঠার পাশাপাশি দেশীয় এবং আন্তর্জাতিক সংবাদ, ধর্মীয়, সামাজিক এবং ক্রীড়া প্রতিবেদন সরবরাহ করে।  মুসলিম সাপ্তাহিকের গড় বিক্রি হয় ৪০,০০০।   তথ্যসূত্র    বহিঃসংযোগ   প্রাতিষ্ঠানিক ওয়েবসাইট   মু মু মু মু মু
গ্রাৎসিয়া মারিয়া কোসিমা দামিয়ানা দেলেদ্দা (; আ-ধ্ব-ব: [ˈɡrattsja deˈlɛdda]; ২৭ সেপ্টেম্বর, ১৮৭১ - ১৫ আগস্ট, ১৯৩৬) একজন প্রখ্যাত ইতালীয় লেখিকা। তিনি সার্দিনীয় ভাষাতে "গ্রাসসিয়া" নামেও পরিচিত। তিনি তাঁর সাহিত্যকর্মের জন্য ১৯২৬ সালে সাহিত্যে নোবেল পুরস্কার লাভ করেন। গ্রাৎসিয়ার রচনা ভাববাদ বা আদর্শবাদ দ্বারা অনুপ্রাণিত ছিল ও এগুলিতে তাঁর জন্মস্থান সার্দিনিয়া দ্বীপের মানুষের জীবনের এক প্রাণবন্ত মনোগ্রাহী চিত্র ফুটে উঠেছে। সার্দিনিয়ার অভিজ্ঞতার সারমর্ম তিনি সাহিত্যিকের তুলির আঁচড়ে এঁকে গিয়েছেন। দেলেদ্দার কাহিনীগুলি সার্দিনিয়াতে কেন্দ্রীভূত হলেও এর ভেতরে বিশ্বজনীন অনেক বিষয় গভীর অন্তর্দৃষ্টি ও সহমর্মিতার সাথে উপস্থাপিত হয়েছে। মানব অস্তিত্বের ব্যাপারে দেলিদ্দার গভীর উপলব্ধি ছিল। সামাজিক ও আবেগিক বহু বিভিন্ন সমস্যাকে তিনি তাঁর রচনার উদ্দিষ্ট করেন। নোবেল পুরস্কারের কারণ হিসেবে এই ব্যাপারগুলিকে উল্লেখ করা হয়।  ১৯২৬ সালে সাহিত্যে নোবেল পুরস্কার লাভ করে দেলিদ্দা ইতিহাস তৈরি করেন, কেননা তিনিই ছিলেন এই পুরস্কার বিজয়ী প্রথম ইতালীয় নারী। শিল্পকলায় নারীদের অনুপ্রাণিত করতে তাঁর এই পুরস্কার তাৎপর্যপূর্ণ ভূমিকা রাখে। তাঁর আগে সুয়েডীয় লেখিকা সেলমা লগারল্যোফ (Selma Lagerlöf) ১৯০৯ সালে প্রথম নারী সাহিত্যিক হিসেবে নোবেল পুরস্কার লাভ করেছিলেন।  তথ্যসূত্র  বিষয়শ্রেণী:১৮৭১-এ জন্ম বিষয়শ্রেণী:১৯৩৬-এ মৃত্যু বিষয়শ্রেণী:ইতালীয় সাহিত্যিক বিষয়শ্রেণী:নোবেল বিজয়ী সাহিত্যিক বিষয়শ্রেণী:ইতালীয় নাট্যকার বিষয়শ্রেণী:২০শ শতাব্দীর ইতালীয় ঔপন্যাসিক বিষয়শ্রেণী:ইতালীয় নোবেল বিজয়ী বিষয়শ্রেণী:নোবেল বিজয়ী নারী
লিথিয়াম সালফাইড একটি অজৈব যৌগ যার রাসায়নিক সংকেত Li2S। এটি একটি কঠিন হলুদ-সাদা রঙের জলগ্রাহী গুঁড়ো পদার্থ। বাতাসের সংস্পর্শে এটি সহজেই আর্দ্র বিশ্লেষিত হয়ে পচা ডিমের গন্ধযুক্ত হাইড্রোজেন সালফাইড গ্যাস মুক্ত করে। Greenwood, N. N.; & Earnshaw, A. (1997). Chemistry of the Elements (2nd Edn.), Oxford:Butterworth-Heinemann. .   প্রস্তুতি  লিথিয়াম সঙ্গে সালফার অর্থাৎ গন্ধকের বিক্রিয়া করে লিথিয়াম সালফাইড  প্রস্তুত করা হয়। তবে এই বিক্রিয়াটি জলবিহীন অ্যামোনিয়া অর্থাৎ  অ্যানহাইড্রাস অ্যামোনিয়ায় করা সুবিধাজনক।    2 Li + S → Li2S  লিথিয়াম ট্রাইইথাইলবোরোহাইড্রাইডকে গন্ধক দিয়ে বিজারিত করে লিথিয়াম সালফাইড তৈরি করা যেতে পারে।   ব্যবহার  লিথিয়াম-সালফার ব্যাটারিতে লিথিয়াম সালফাইড ব্যবহার করা হয়।   তথ্যসূত্র   বিষয়শ্রেণী:সালফাইড বিষয়শ্রেণী:লিথিয়াম যৌগ
আর্নস্ট থ্যালমান দ্বীপ ( বা ;  অথবা ) একটি  দীর্ঘ এবং  প্রশস্ত, কাজোনেস উপসাগরে অবস্থিত কিউবান দ্বীপ যার নামকরণ জার্মান কমিউনিস্ট রাজনীতিবিদ আর্নস্ট থ্যালম্যানের নামে হয়েছে। ১৯৭০-এর দশকে জার্মান গণতান্ত্রিক প্রজাতন্ত্রে (পূর্ব জার্মানি) রাষ্ট্রীয় সফরের সময় ফিদেল কাস্ত্রো প্রতিশ্রুতি দিয়েছিলেন যে কিউবা পূর্ব জার্মান সরকারকে একটি দ্বীপ দান করবে এবং এরিখ হোনেকার এর একটি রাষ্ট্রীয় সফরের সময় এক অনুষ্ঠানে কায়ো ব্লাঙ্কো দেল সুরের নাম পরিবর্তন করা হয়। জার্মানির পুনঃএকত্রীকরণের পর, একটি জার্মান সংবাদপত্র দ্বীপটিতে যাওয়ার চেষ্টা করলে তাদের বলা হয় যে এই হস্তান্তরের ঘটনাটি কেবল "প্রতীকী" ছিল।   ইতিহাস    ১৯৭০ এর দশক  ডান|থাম্ব|250x250পিক্সেল| পূর্ব বার্লিন, ১৯ জুন ১৯৭২: ফিদেল কাস্ত্রো (বাম) ঘোষণাপত্রে স্বাক্ষর করার পর, এরিখ হোনেকারকে (মাঝে) একটি কিউবার মানচিত্র হস্তান্তর করেন। মানচিত্রটি একটি দ্বীপ দেখায় যেটির নাম "আর্ন্সট থ্যালমান" এবং যার দক্ষিণাঞ্চলের নাম " জিডিআর সৈকত" ( Playa RDA )। ১৯৭২ সাল পর্যন্ত দ্বীপটি কায়ো ব্লাঙ্কো দেল সুর নামে পরিচিত ছিল। ১৯৭২ সালের জুন মাসে এরিখ হোনেকারের একটি রাষ্ট্রীয় সফরের উপলক্ষ্যে, ফিদেল কাস্ত্রো জার্মান কমিউনিস্ট রাজনীতিবিদ এবং কর্মী আর্নস্ট থ্যালমানের সম্মানে দ্বীপটির নতুন নামকরণ করেন। ২০ জুন ১৯৭২ তারিখে নিউজ ডয়েচল্যান্ডের একটি সংবাদপত্র নিবন্ধ অনুসারে, কিউবার নেতা দ্বীপটির নাম পরিবর্তন করার ঘোষণা দেন এবং এর একটি সৈকতকে প্লেয়া "রিপাবলিকা ডেমোক্র্যাটিকা আলেমানা" (,  ) নামে নামকরণ করেন। পূর্ব জার্মানির রাষ্ট্রীয় টেলিভিশন নিউজকাস্ট, আকতুয়েল কামেরা, ১৮ আগস্ট ১৯৭২ তারিখে জিডিআর রাষ্ট্রদূত, কিছু পূর্ব জার্মান প্রতিনিধি এবং প্রায় ১০০ জন কিউবান প্রতিনিধির উপস্থিতিতে আর্নস্ট থালম্যানের আবক্ষ মূর্তি উন্মোচন অনুষ্ঠানের প্রতিবেদন করে।  ১৯৭৫ সালের মার্চ মাসে, পূর্ব জার্মান সরকার গায়ক ফ্রাঙ্ক শোবেলকে কিছু মিউজিক ভিডিও তৈরি করার জন্য কিউবায় পাঠায় এবং সেসময় দ্বীপের কিছু দৃশ্য শুট করা হয়েছিল, যা পরে জিডিআর-কিউবা বন্ধুত্বের প্রতীক হিসেবে একটি তথ্যচিত্রে দেখানো হয়।   সাম্প্রতিক ইতিহাস  ১৯৯৮ সালে, দ্বীপটি হারিকেন মিচ দ্বারা মারাত্মকভাবে আক্রান্ত হয়, যা আর্নস্ট থ্যালম্যানের আবক্ষ মূর্তিকে আঘাত করে।  জার্মানির কিউবান দূতাবাস এবং জার্মান পররাষ্ট্র দফতর উভয়ের মতে, নামকরণটি একটি "প্রতীকী কাজ" ছিল, দ্বীপটি কখনই কিউবা থেকে স্থানান্তরিত হয়নি এবং পুনঃএকত্রীকরণের সময় বা পরে কোনো জার্মান রাষ্ট্রই দ্বীপটির মালিক ছিল না।  তা সত্ত্বেও, গণপ্রজাতন্ত্রী মোলোসিয়া, পশ্চিম মার্কিন যুক্তরাষ্ট্রের একটি মাইক্রোনেশন প্রকল্প, জার্মান গণতান্ত্রিক প্রজাতন্ত্র বিলুপ্ত হওয়ার এক দশকেরও বেশি সময় ধরে, ২০০০-এর দশকের শেষের দিক থেকে পূর্ব জার্মানির বিরুদ্ধে চলমান "যুদ্ধ" ব্যাখ্যা করতে দ্বীপটিকে ব্যবহার করেছে। মোলোসিয়ার প্রেসিডেন্ট কেভিন বহ্ দাবি করেছেন যে যুদ্ধটি প্রথম ঘোষণা করা হয়েছিল ১৯৮৩ সালে (যখন মোলোসিয়া "ভুলস্টাইন" নামে পরিচিত ছিল) এবং জার্মানির সাথে চূড়ান্ত নিষ্পত্তির চুক্তিতে দ্বীপের উল্লেখ না থাকার বিষয়টিকে দ্বীপটিতে জিডিআর এর অস্তিত্বের "প্রমাণ" হিসাবে উল্লেখ করেছেন। এই অনুমিত দ্বন্দ্বটি মোলোসিয়ার সংস্কৃতিতে একটি বড় ভূমিকা পালন করেছে, যদিও মাইক্রোনেশনটি কখনোই আর্নস্ট থালম্যান দ্বীপের বিরুদ্ধে সামরিক বা অন্যথায় পদক্ষেপ নেওয়ার কোনো বাস্তব অভিপ্রায় প্রদর্শন করেনি।   আরো দেখুন    ক্যানারিওস দ্বীপপুঞ্জ, দ্বীপের কাছে   তথ্যসূত্র    বহিঃসংযোগ    স্পিগেল অনলাইন : " আর্নস্ট-থালম্যান-ইনসেল - ডিডিআর আন্টার পালমেন "   বিষয়শ্রেণী:CS1 German-language sources (de) বিষয়শ্রেণী:জনবসতিহীন দ্বীপ
ওডেট-ক্যাসকেডেক-বোলোরে বা ওসিবি হল ফরাসী রোলিং পেপার ব্র্যান্ড। ১৯১৮ সালে ব্রিটানির কুইম্পারের কাছে Ergué-Gabéric-এ প্রতিষ্ঠিত হয়েছিল। এটি জুলাই ২০০০ সাল পর্যন্ত বোলোরে গ্রুপের উপর নির্ভরশীল ছিল, এরপর ফ্রেঞ্চ কোম্পানি রিপাবলিক টেকনোলজিস ইন্টারন্যাশনাল, রিপাবলিক টোব্যাকো (মার্কিন যুক্তরাষ্ট্রের শিকাগো ভিত্তিক কোম্পানি) ব্র্যান্ডটি গ্রহণ করে।   ইতিহাস  ১৮২২ সালে, রেনে বোলোরে চীন থেকে অত্যন্ত পাতলা কাগজ তৈরির একটি প্রক্রিয়া আমদানি করেন। একই বছর তিনি ওডেটের তীরে একটি কাগজের কল স্থাপন করেন, তারপরে, ১৮৯৩ সালে, আইসোলের তীরে ক্যাসকাডেকে আরেকটি কারখানা চালু করেন।  ১৯১৮ সালে, রেনে বোলোরের একজন বংশধর, জিন-রেনে বোলোরে ওডেট-ক্যাসকেডেক-বোলোরে বা ওসিবি ব্র্যান্ডটি তৈরি করেন। ১৯৮১ সালে, ভিনসেন্ট বোলোরে একটি সাংকেতিক ফ্রাঙ্কের বিনিময়ে পারিবারিক কাগজের কল কিনে নিয়েছিলেন।   তথ্যসূত্র    বহিঃসংযোগ      বিষয়শ্রেণী:১৯১৮-এ প্রতিষ্ঠিত বিষয়শ্রেণী:১৯১৮-এ ফ্রান্সে প্রতিষ্ঠিত বিষয়শ্রেণী:সিগারেট রোলিং পেপার বিষয়শ্রেণী:ফরাসী ব্র্যান্ড
শাহজাহান সড়ক (হিন্দি: शाहजहाँ मार्ग / रोड) ভারতের নয়াদিল্লির কেন্দ্রীয় অঞ্চলের একটি গুরুত্বপূর্ণ সড়ক। এটি উত্তর দিকে ইন্ডিয়া গেট মোড় থেকে উত্তরে মানসিংহ সড়ক, ড. এপিজে আব্দুল কালাম সড়ক, হুমায়ুন সড়ক, পৃথ্বীরাজ সড়ক ও দক্ষিণে খান মার্কেটের একটি রাস্তার সংযোগস্থলে তাজ মানসিংহ হোটেল পর্যন্ত প্রসারিত। এছাড়াও শাহজাহান সড়কে সারিবদ্ধভাবে ভারত সরকারের হাইকোর্টের বিচারক, মন্ত্রী এবং ঊর্ধ্বতন কর্মকর্তা ও আমলাদের সরকারি বাড়ি অবস্থিত।  ভারতের মুঘল সম্রাট শাহজাহানের নামানুসারে এই সড়কের নামকরণ করা হয়েছে।   গুরুত্বপূর্ণ স্থান  এখানে ধোলপুর হাউসে বিখ্যাত ইউপিএসসি বা সংঘ লোক সেবা আয়োগের সদর দপ্তর রয়েছে। এছাড়াও রয়েছে সেনা কর্মকর্তাদের মেস ও কোটা হাউজ। নিকটবর্তী জামনগর হাউসে কেন্দ্রীয় ওয়াকফ পরিষদের সদর দপ্তর রয়েছে।   তথ্যসূত্র   বিষয়শ্রেণী:নয়াদিল্লির রাস্তা বিষয়শ্রেণী:দিল্লির সড়ক